Zdá sa, že prím v roku 2018 vzali do svojich rúk členky britskej kráľovskej rodiny. Pozornosť stále púta vojvodkyňa Kate, ale veľký vzrast záujmu sme zaznamenali o vojvodkyňu Meghan – kedysi herečku Meghan Markleovú, ktorá sa v máji vydala za princa Harryho.
Zaujímavosťou však je, že do TOP 10 najčítannejších článkov v rubrike Koktail sa neprepracoval ten "svadobný". Ťahákom bola správa o úniku nahých záberov vojvodkyne Meghan, ale tiež napríklad o "súboji štýlu" oboch vojvodkýň počas tradičných osláv vo Veľkej Británii, kde sa rodina zhromažďuje na balkóne Buckinghamského paláca a zdraví poddaných. Pastelová garderóba Meghan aj Kate zlákala niekoľko desiatok tisíc našich čitateľov.
TOP 10 najčítannejších článkov v rubrike Koktail v roku 2018
- Tieto krásky zabojujú o titul Miss Slovensko 2018. Vyberte vašu favoritku
- Saganova manželka Katarína po jeho boku kvitla: Takto sa (z)menila rokmi!
- Prelomila mlčanie! Saganova krásna Katarína zverejnila dojímavý odkaz
- Kate rozžiarila Wimbledon: Žlté šaty, štíhly driek a okolo samé celebrity!
- Ples v opere lákal známe tváre: Žiarila Turzonovová, Gott prekvapil
- Jasmina Alagič prehovorila o Dare Rolins: Na tento dojem z nej nezabudne!
- Móda z OTO: Vinczeová a Morávková ako kráľovné, Čírová šliapla vedľa
- Unikli nahé fotky princovej nevesty Meghan! Bude sa pre ne súdiť?
- Vojvodkyňa Kate priniesla Vianoce na Cyprus a večer predtým… ako živá Diana!
- Pastelový súboj krásnych vojvodkýň! Meghan či Kate, ktorá žiari viac?
Na najvyššej priečke v roku 2018 sa však usadila domáca krása. Vôbec najčítannejší text roka je totiž o finalistkách súťaže krásy Miss Slovensko 2018. Ďalšia dva potom patria kauze roka, o ktorú sme sa delili s rubrikou Šport – rozchod cyklistu Petra Sagana s manželkou Katarínou.
Veľkým lákadlom pre čitateľov je stále aj móda – zaujímala najviac tá počas vyhlásenia cien OTO, ale tiež atmosféra a móda hostí na Plese v opere, ktorý sa konal začiatkom januára. A svoj dielik "slávy" si v roku 2018 uchmatla aj moderátorka Jasmina Alagič, ktorá sa dala dokopy s raperom Rytmusom.
Aj tu nastal paradox, že medzi desiatku najčítannejších sa nedostal žiaden z textov o Jasmine a známom raperovi, ale správa o tom, čo si Alagič myslí o Dare Rolins, Rytmusovej bývalej.